আজি কৃষক মুক্তিৰ কাৰাবন্দী নেতা অখিল গগৈ, ধৈৰ্য্য কোঁৱৰ আৰু বিতু সোণোৱালক কামৰূপ জিলা মুখ্য ন্যায়িক দণ্ডাধীশৰ আদালতত হাজিৰ কৰোৱা হয়।
আদালত চৌহদত অখিল গগৈয়ে কয় যে কা-বিৰোধী আন্দোলন জোৰদাৰ হোৱা নাই। চৰকাৰক বাধ্য কৰাব পৰা আন্দোলন হোৱা নাই।
নেতাকেইজনক আদালতলৈ অনাৰ সময়ত কৃষক মুক্তিৰ নেতা-কৰ্মীয়ে "জয় আই অসম"-ৰ লগতে চৰকাৰ বিৰোধী ধ্বনিৰে মুখ্য ন্যায়িক দণ্ডাধীশৰ আদালত চৌহদ উত্তাল কৰি তোলে। তেওঁলোকে "বিজেপি চৰকাৰ গ' বেক", "অখিল গগৈক মুক্তি দিয়ক" ধ্বনি দিয়ে।
আনহাতে আজি তিনিওজন নেতাকে অসম আৰক্ষীৰ অপৰাধ শাখাই নিজৰ জিম্মাক বিচাৰে যদিও আদালতে অগ্ৰাহ্য কৰে। তাৰ পৰিৱৰ্তে প্ৰয়োজনত কাৰাগাৰতে জেৰা কৰিবলৈ কয়। জানিব পৰা মতে, অপৰাধ শাখাই 1/2019 নম্বৰৰ গোচৰৰ তদন্তৰ বাবে নিজৰ জিম্মাত ল'ব বিচাৰিছিল।
আৰক্ষীৰ সূত্ৰই জনোৱামতে, কা-বিৰোধী আন্দোলনৰ সময়ত ধ্বংসকাৰ্য, ষড়যন্ত্ৰ আৰু দুষ্কাৰ্য্যৰ অভিযোগ আছে তিনিওজনৰ বিৰুদ্ধে।
উল্লেখযোগ্য যে অখিল গগৈক যোৱা ১৪ ডিচেম্বৰত এন আই এই য়ু এ পি এ-ৰ অধীনত গ্ৰেপ্তাৰ কৰিছিল। বৰ্তমান ন্যায়িক জিম্মাত আছে কৃষক মুক্তিৰ নেতাজন।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
